ส่วนที่ 1

ข้อมูลสรุป (Executive Summary)

บริษัท ยูเนี่ยนพลาสติก จำกัด (มหาชน) ประกอบธุรกิจ การผลิตผลิตภัณฑ์ และชิ้นส่วนพลาสติก
โดยกรรมวิธีฉีดขึ้นรูป รวมถึงการผลิตแม่พิมพ์ฉีดพลาสติกสินค้าส่วนใหญ่
ช่องทางการจัดจำหน่ายโดยการที่บริษัทฯเลือกสถานที่ผลิตให้ใกล้ชิดกับลูกค้าเพื่อลดค่าใช้จ่ายในเรื่องค่าขนส่งตลอดจนการบริการที่สามารถสนองตอบต่อลูกค้าได้รวดเร็วและประหยัดโดยการขายตรงให้กับลูกค้า
เพื่อการบริหารการตลาดของบริษัทส่วนใหญ่เป็นผู้ประกอบการที่มีโรงงานประกอบสินค้าสำเร็จรูป
เช่น โรงงานประกอบรถยนต์
จักรยานยนต์และเครื่องใช้ไฟฟ้าสำหรับในปี2551บริษัทมีคู่แข่งที่สำคัญประมาณ 5 ราย
เมื่อเทียบกับบริษัทแยกเป็นขนาดใหญ่ 3 ราย และขนาดกลาง 2
รายส่วนรายได้หลักจากการรับจ้างฉีดชิ้นส่วนพลาสติกและผลิตแม่พิมพ์มีรายได้เรียงตามลำดับคือ 965
ล้านบาทและ 82 ล้านบาทซึ่งรายได้ในการผลิตแม่พิมพ์ลดลงจากปี 2550 ประมาณร้อยละ 26

ดังนั้นสินค้าของบริษัทจึงถือว่าเป็นสินค้าที่มีมาตรฐานด้านคุณภาพสูงกว่าผลิตภัณฑ์พลาสติกโดยทั่วไป
ปัจจุบันบริษัทมีเครื่องฉีดพลาสติกรวม 96 เครื่อง และเครื่องจักรผลิตแม่พิมพ์รวม 34 เครื่อง
โดยมีโรงงานอยู่ที่กรุงเทพมหานคร 1 แห่ง และโรงงานสาขาบางปะกง ที่จังหวัดฉะเชิงเทราอีก 1
แห่ง

สำหรับความเสี่ยงที่สำคัญๆบริษัทได้เปิดเผยอยู่แล้วในหัวข้อ”ปัยจัยความเสี่ยง” หน้าที่ 4

ในด้านการจัดการโครงสร้างกรรมการบริษัท ประกอบด้วยกรรมการ 2 ชุด คือ
คณะกรรมการบริษัทและคณะกรรมการชุดย่อยซึ่งประกอบด้วยคณะกรรมการตรวจสอบและคณะกรรมการสรรหาและกำหนดค่าตอบแทน
ซึ่งกำหนดอำนาจหน้าที่และความรับผิดชอบรวมถึงผลตอบแทนชัดเจนคณะกรรมการบริษัทมีแนวทางในการกำกับดูแลกิจการให้สอดคล้องกับข้อพึงปฏิบัติที่ดีของกรรมการบริษัทจดทะเบียน
ตามแนวทางตลาดหลักทรัพย์

สำหรับโครงสร้างกลุ่มบริษัทผู้ถือหุ้น 3
รายแรกยังคงเดิมคือเป็นกลุ่มผู้ถือหุ้นบริษัทในประเทศเรียงตามลำดับผู้ถือหุ้นรายใหญ่ คือบริษัท
สหยูเนี่ยน จำกัด(มหาชน),บริษัท ศรีไทยซุปเปอร์แวร์ จำกัด(มหาชน)และบริษัท กรุงเทพประกันภัย
จำกัด(มหาชน)รายการที่เกี่ยวข้องกันโดยการมีผู้ถือหุ้น
และหรือมีกรรมการร่วมกันส่วนนโยบายการกำหนดราคาซื้อขายสินค้าเป็นไปตามปกติธุรกิจคือตามราคาตลาด

ในปี 2551 ที่ผ่านมา เศรษฐกิจประเทศไทยยังคงชะลอตัวต่อเนื่องมาจากปี 2550 เนื่องจาก 2
ปัจจัยหลัก คือ ปัจจัยจากภายในประเทศ เช่น ปัญหาความไม่แน่นอนทางการเมือง
และจากภายนอกประเทศ เช่น ปัญหาวิกฤติเศรษฐกิจโลกที่ชะลอตัว ส่งผลต่อกำลังซื้อ
และทำให้ความต้องการสินค้าลดลง ปัญหาวิกฤตการเงินสหรัฐฯ
ที่เกิดจากสินเชื่อภาคอสังหาริมทรัพย์ด้อยคุณภาพ (ซับไพรม์)
ปัญหาสถาบันการเงินล้มละลายหลายแห่ง เช่น เลแมน บราเดอร์ส รวมทั้ง
ปัญหาราคาน้ำมันที่มีการปรับตัวสูงขึ้นอย่างต่อเนื่องตั้งแต่ปี 2549 จนถึงปัจจุบัน
ทำให้ราคาเม็ดวัตถุดิบขึ้นตามราคาน้ำมัน ซึ่งส่งผลกระทบโดยตรงต่อต้นทุนการผลิตของบริษัทฯ

โดยปัจจัยจัยที่กล่าวมาข้างต้นมีผลกระทบโดยตรงต่อความเชื่อมั่นของผู้บริโภค
และภาคการลงทุนของนักลงทุนจากต่างประเทศ ในขณะที่เศรษฐกิจโลกประเทศเศรษฐกิจหลัก เช่น
สหรัฐอเมริกา สหภาพยุโรป ญี่ปุ่น จีนและอาเซียน ยังคงชะลอตัว
โดยเฉพาะสหรัฐอเมริกาที่เป็นผู้นำเข้าสินค้ารายใหญ่ของโลกที่ประสบปัญหาซับไพรม์และวิกฤตการเงินอย่างรุนแรง
ส่งผลกระทบให้อุตสาหกรรมการผลิตแทบทุกกลุ่มภายในประเทศ ได้รับผลกระทบอย่างรุนแรง
ในขณะที่วัตถุดิบที่เป็นต้นทุนการผลิต ซึ่งเป็นผลิตภัณฑ์จากน้ำมันปรับราคาสูงขึ้นอย่างต่อเนื่อง
ชิ้นส่วนยานยนต์และเครื่องใช้ไฟฟ้ามีการแข่งขันด้านราคากันอย่างรุนแรงและต่อเนื่อง
มีการนำเทคโนโลยีในการผลิตใหม่ๆ มาใช้ในการผลิตเพื่อลดต้นทุนการผลิตให้ต่ำลง
ส่งผลกระทบต่อบริษัทฯ คือมีการสั่งซื้อชิ้นส่วนยานยนต์และเครื่องใช้ไฟฟ้าลดลง
ด้านอุตสาหกรรมการผลิตรถจักรยานยนต์ มีอัตราการเติบโตลดลง จากปัจจัยลบที่สำคัญคือ
สภาวะชะลอตัวของเศรษฐกิจโลกและกำลังซื้อของผู้บริโภคที่ลดลง ด้านอุตสาหกรรมรถยนต์
ตลาดในประเทศลดลงแต่ตลาดส่งออกเพิ่มขึ้นส่งผลให้ตลาดโดยรวมเติบโตขึ้นเล็กน้อยประมาณ 0.46
% โดยอัตราการเจริญเติบโตของกลุ่มอุตสาหกรรมรถยนต์ เพิ่มขึ้น 28%
กลุ่มอุตสาหกรรมรถจักรยานยนต์ลดลง 2% กลุ่มอุตสาหกรรมเครื่องใช้ไฟฟ้าเพิ่มขึ้น 3% และกลุ่มอื่นๆ
ลดลง 11%

ในปี 2551 บริษัทฯ มียอดขาย 1,046.62 ล้านบาท เพิ่มขึ้นจากปี 2550 จำนวน 48.22 ล้านบาท
หรือคิดเป็นร้อยละ 4.83 กำไรสุทธิในปี 2551 เท่ากับ 68.79 ล้านบาท เพิ่มขึ้นจากปี 2550
จำนวน 6.67 ล้านบาท หรือคิดเป็นร้อยละ 10.74

ในนามของคณะกรรมการบริษัทฯ ขอแสดงความขอบคุณผู้บริหารและพนักงานทุกท่าน
ที่ได้ร่วมแรงร่วมใจและทุ่มเทการทำงานให้บริษัทฯ อย่างเต็มที่ และขอแสดงความขอบคุณท่านผู้ถือหุ้น
ลูกค้า คู่ค้า และผู้เกี่ยวข้องทุกฝ่าย ที่ให้การสนับสนุนบริษัทฯ ด้วยดีเสมอมา รวมทั้ง บริษัทฯ
จะดำเนินงานให้มีผลกำไรที่ดีควบคู่ไปกับความรับผิดชอบที่มีต่อสังคม
สมดังที่ท่านให้ความไว้วางใจและเชื่อมั่นในบริษัทฯ ต่อไป